সিলেটের আওয়ামীলীগ ‘স্যার’দের তত্বাবধানে কখনোই সুবিধা করেনি। সুবিধা করেছে সামাদ আজাদ, ফরিদ গাজী, সুরঞ্জিত সেন গুপ্ত, বাবরুল হোসেন বাবুল, সুলতান মনসুর, বদরুদ্দিন আহমদ কামরানদের মতো ভাই’দের তত্বাবধানে। এখানে মার্কিন যুক্তরাষ্ট্র থেকে ভাড়া করা আমলা দিয়ে সিলেটের আওয়ামী লীগ চলবেনা। এখানে প্রয়োজন ‘ভাই’, ‘স্যার’ নয়। যারা মনে করেন স্যার দিয়ে ভাইয়ের কাজ চালাবেন তাদের ধারণা ভূল। তা সময়েই হয়তো আরো প্রগাঢ়ভাবে প্রমাণিত হবে। আর বর্তমান প্রেক্ষাপটে ব্যাক্তিত্বে ও ঔদার্য্যে, নেতৃত্বে ও চারিত্রিক বিশালতায় ইতিহাসের বরপুত্র সুলতান মনসুরের চেয়ে যোগ্যতর ‘ভাই’ সিলেটবাসীর জন্য আর কে হতে পারে?